ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
نیشنل انفارمیٹک سینٹر اپنے با نی ڈائرکٹر جنرل ڈاکٹر این سیشا گری کو خراج عقیدت پیش کر رھا ھے
نارائن مورتھی کے ذریعے ڈاکٹر این سیشا گری میموریل لیکچر
نئی دلّی، 03 اگست / انفوسیس لمیٹیڈ کے بانی جناب نارائن مورتھی 05 اگست کو بعد دو پہر نئی دلّی میں ڈاکٹر این سیشا گری میموریل لیکچر دیں گے۔ جناب نارائن مورتھی یہ خطبہ قانون، انصاف، مواصلات اور الیکٹرانکس و اطلاعاتی تکنالوجی کے وزیر جناب روی شنکر پرساد، فروغ انسانی وسائل، مواصلات اور الیکٹرانکس و اطلاعاتی تکنالوجی کے وزیر مملکت جناب سنجے راٹھور اور الیکٹانکس اور اطلاعاتی تکنالوجی کے سیکریٹری جناب اجے ساہنی کی موجودگی میں دیں گے۔
نیشنل انفارمیٹکس سینٹر کے بانی ڈائرکٹر جنرل اور حکومت ہند کے سابق اسپیشل سیکریٹری ، صاحب بصیرت، پیش بین، دور اندیش، آئی ٹی ٹیکنو کریٹ ڈاکٹر این سیشا گری 10 مئی، 1940 کو پیدا ہوئے تھے۔ انہوں نے 1961 میں بنگلور کی یونیورسٹی کالج آف انجینئرنگ سے انجینئرنگ گریجویشن کی اور 1964 میں آئی آئی ایس سی بنگلور سے پی ایچ ڈی کی۔ انہوں نے 1966 میں ٹاٹا انسٹی ٹیوٹ آف فنڈامینٹل ریسرچ، ممبئی سے اپنے کرئیر کی شروعات کی۔
ڈاکٹر سیشا گری عام آدمی کے فائدے کے لئے نچلی سطح سے آئی ٹی انقلاب لانے کے خواہش مند تھے۔ انہوں نے حکومت میں تمام سطحوں پر کمپیوٹر اور نیٹ ورکس کو متعارف کرانے کے مقصد کی تکمیل کے لئے ان تھک کام کیا، جس کے نتیجے میں اولین ملک گیر کمپیوٹر مواصلاتی نیٹ ورک این آئی سی این ای ٹی عمل میں آیا۔
ڈاکٹر سیشا گری بے پناہ دانشورانہ صلاحیت اور اعلیٰ تکنیکی صلاحیت کے حامل شخص تھے۔موصوف نے ہارڈ ویئر، سافٹ ویئر اور نیشنل آئی ٹی پالیسی سمیت متعدد پالیسیوں کو وضع کرنے میں نمایاں کردار ادا کیا ہے، جس کے باعث انفارمیشن تکنالوجی میں انقلاب آیا اور بھارت کو عالمی سافٹ ویئر طاقت میں تبدیل کر دیا۔ انہوں نے بھارت میں سافٹ ویئر تکنالوجی پارک بھی قائم کئے۔
80 اور 90 کی دہائی کے دوران ان کی کوششوں کے نتیجے میں بھارت میں ڈی آئی ایس این آئی سی پروگرام کے قیام سے 520 سے زائد اضلاع میں آئی سی ٹی انقلاب رو نما ہوا۔
ڈاکٹر سیشا گری نے کی پُر امیدی اور جوش و خروش نے این آئی سی کو متعدد معیاری کارنامے انجام دینے کی ترغیب دی جس میں حکومت کا پہلا ڈاٹا سینٹر، حکومتی موصالات میں موثر ای میل سروس، وی ایس اے ٹی نیٹ ورک شامل ہیں۔ ملک میں پبلک پرائیویٹ پارٹنر شپ یا پی پی پی ماڈل، متعدد ای۔ گورننس پروجیکٹ ان ہی کی دین ہیں۔
بھارت میں آئی ٹی شعبے کی ترقی میں ان کے بے پناہ تعاون کوتسلیم کرتے ہوئے ڈاکٹر سیشا گری کو 2005 میں پدم بھوشن سے نوازا گیا۔ اس کے علاوہ انہیں وکرم سارا بھائی ایوارڈ، ایشیاڈ جیوتی ایوارڈ، کرناٹک راجیہ اتسو جیوتی ایوارڈ، ڈاٹا کوئیسٹ لائف ٹائم ایچیومنٹ ایوارڈ سے بھی نوازا گیا۔
اس صاحب بصیرت شخصیت کو خراج عقیدت پیش کرنے کے لئے این آئی سی 05 اگست، 2019 کو نئی دلّی کے وگیان بھون کے پلینری ہال میں سہ پہر تین بجے ڈاکٹر این سیشا گری میموریل لیکچر۔ 2019 کا انعقاد کر رہا ہے۔
مرکز اور ریاستی حکومتوں سے متعدد مقتدر شخصیات اس موقع پر شرکت کریں گی۔
سادہ لوح فطرت کے حامل ڈاکٹر سیشا گری کا مضبوط یقین تھا کہ بھارت تکنالوجی کے شعبے میں بہترین بن سکتا ہے۔ این آئی سی پائیدار ترقی کے لئے ڈیجیٹل مواقع کو فروغ دینے والے کے ساتھ ساتھ نچلی سطح پر ای۔ گورننس ایپلی کیشنز کے اولین محرک، صاحب بصیرت اور خلاقانہ شخصیت کے حامل اس شخصیت کی وراثت کو آگے بڑھانے کے لئے اپنی کوششیں جاری رکھے گی۔
۔۔۔۔۔۔
U.3599
(Visitor Counter : 41
ریلوے کی وزارت
ریل بجلی کاری کو زبردست فروغ
ہندوستانی ریلویز نے مجموعی بی جی نیٹ ورک 81.51 فی صد بجلی کاری کا کام مکمل کرلیا
اپریل سے ستمبر 2022 میں 851 روٹ کلو میٹر  کی بجلی کاری کی گئی
بجلی کاری سے ایندھن توانائی کا بہتر استعمال ہوسکے گا
ہندوستانی ریلویز نے اپنے مکمل بروڈ گیج نیٹ ورک کی بجلی کاری کا جرأت مندانہ منصوبہ بنایا ہے، جس سے نہ صرف یہ کہ ایندھن توانائی کا بہتر استعمال ہوسکے گا اور ایندھن کے اخراجات میں کمی آئے گی بلکہ اس سے قیمتی زرمبادلہ کی بھی بچت ہوگی۔
مالی سال 23-2022 کے دوران ہندوستانی ریلویز نے 851 روٹ کلو میٹرز حاصل کئے جبکہ گزشتہ مالی سال 22-2021 کے دوران 562 آر کے ایم ایس ہوئے تھے۔ یہ گزشتہ سال کے مقابلے 51.4 فی صد اضافہ ہے۔ اس مالی سال کے دوران 6500 آر کے ایم ایس پر بجلی کاری کا نشانہ مقرر کیا گیا ہے۔
قابل ذکر ہے کہ 22-2021 کے دوران ہندوستان میں 6366 آر کے ایم کی بجلی کاری کی گئی تھی جو کہ ایک ریکارڈ ہے۔
30.09.2022 تک بی جی نیٹ ورک کے 65141 آر کے ایم میں سے 53098 آر کے ایم کی بجلی کاری کی جاچکی ہے، جو کہ مجموعی بی جی نیٹ ورک کا 81.51 فی صد ہے۔
وزارت دفاع
ڈی آر ڈی او اور بھارتہ فضائیہ نے طویل دوری کی بمباری پرواز کا کامیابی کے ساتھ مشترکہ تجربہ کیا
نئی دہلی،29 اکتوبر، 2021/ دفاعی تحقیق و ترقی کی تنظیم ڈی آر ڈی او اور بھارتی فضائیہ آئی اے ایف کی ٹیم نے طویل دوری کی بم  کا 29 اکتوبر 2021 کو ایک فضائیہ پلیٹ فارم سے کامیابی کے ساتھ مشترکہ پرواز کا تجربہ کیا۔ یہ بم ملک ہی میں تیار کیا گیا ہے ۔ ایل آر بی بم کو بھارتی فضایہ کے جنگجو جہاز سے چھوڑے جانے کے بعد لمبی دوری پر زمین پر مقررہ ایک نشانے پر بھیجا گیا۔ اس ایل آر بی کو مخصوص حدود میں بالکل صحیح نشانے پر بھیجا گیا تھا۔ اس تجربے میں مشن کے تمام مقاصد کو کامیابی کےساتھ پورا کر لیا گیا۔ بم کی پرواز اور کارکردگی پر بہت سے رینج سینسرز نے قریبی نظر رکھی جن میں الیکٹرو آپٹیکل ٹریکنگ سسٹم ای او ٹی ایس ، ٹیلی میٹری اور رڈار شامل ہے۔ اس نظام کو اڈیشہ میں چاندی پور کے مقام پر مربوط تجربے گاہ پر تیار کیا گیا۔
ایل آر بم کو حیدرآباد میں قائم ڈی آر ڈی او کی ایک لیباریٹری ریسرچ سینٹر امارت آر سی آئی نے ڈی آر ڈی او کی دیگر لیباریٹریز کے ساتھ مل کر تیار کیا ہے ۔
وزیر دفاع جناب راج ناتھ سنگھ نے ڈی آر ڈی او ، بھارتی فضائیہ اور پرواز کے اس کامیاب تجربے سے وابستہ دیگر ٹیموں کو مبارکباد دی ہے اور کہا کہ یہ تجربہ بھارتی مصلح فوجوں کے لیے ان کی طاقت میں کئی گنا اضافہ کرنے والا تجربہ ثابت ہوگا۔
ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستھیش ریڈی نے ٹیم سے اپنے پیغام میں کہا کہ لمبی دوری کے بم کی پرواز کا کامیاب تجربہ اس درجے کے نظام کی دیسی تیاری میں ایک اہم سنگ میل کی حیثیت رکھتا ہے۔
۔۔۔
م ن ۔ اس۔ ت ح ۔
U –12332
(Visitor Counter : 159
کوئلے کی وزارت
توانائی کے شعبے میں سی آئی ایل سپلائی میں 7.3 فیصد کی ترقی حاصل
توانائی کے شعبے میں، سی آئی ایل ریک سپلائی میں 13 فیصد تک اضافہ
بجلی پلانٹوں پر کوئلے کے ذخیرے میں 42 فیصد کا اضافہ
نئی دہلی، 6 فروری 2019، کول انڈیا لمیٹیڈ نے، روواں مالی سال کے دوران 4 فروری 2019 تک بجلی کے شعبے کو 407.02 ملین ٹن کوئلے کی سپلائی کی جس میں گزشتہ برس اسی مدت کے مقابلے مں 7.3 فیصد کا اضافہ ہوا ہے۔ اس کے علاوہ 4 فروری 2019 تک سی آئی ایل نے بجلی کے شعبےکو واشری اور گڈ شیڈ سے کوئلے کی ڈھلائی سمیت 252.5 ریکس / یومیہ سپلائی کی ہے جو کہ گزشتہ برس اسی مدت کے دوران 13 فیصد اضافے کے ساتھ کافی متاثر کن ہے۔
اس سپلائی میں مزید اضافہ ہونے کا امکان ہے کیونکہ سی آئی ایل کی سبسڈری بی سی سی ایل سے کوئلے کی نکاسی میں دھنباد ۔ چاند پور لائن کے کھلنے سے آسان اور تیز تر ہوگئی ہے۔
کوئلے کی سپلائی میں اضافے کے نتیجے میں تھرمل پاور پلانٹ پر کوئلہ ذخیرہ کرنے میں آسانی آئی ہے۔ 4 فروری 2019 تک پاور پلانٹ کے پاس 20.870 ملین ٹن کوئلہ کا اسٹاک موجود ہے جو 13 دنوں کے لئے کافی ہے۔ یہ اضافہ گزشتہ سال اسی مدت کے دوران کے کوئلہ اسٹاک کے مقابلے یں 42 فیصد زائد ہے۔ ٹی پی پی پر 4 فروری 2019 کو کوئلہ کا اسٹاک 14.68 ملین ٹن تھا۔
۔۔۔۔۔۔۔۔۔۔۔
م ن۔ ت ش۔ن ا۔
U- 734
(Visitor Counter : 40
وزیراعظم کا دفتر
مرکزی حکومت ، کشتواڑ اور کرگل میں ، بادل پھٹنے سے پیدا ہوئی، صورت حال پر قریبی نظر رکھے ہوئے ہے:وزیراعظم
نئی دہلی،28؍ جولائی : وزیراعظم جناب نریندر مودی نے کہا ہے کہ مرکزی حکومت ، کشتواڑ اور کرگل میں بادل پھٹنے سے پیدا ہوئی صورت حال پر قریبی نظر رکھے ہوئے ہے۔
ایک ٹوئیٹ میں وزیراعظم نے کہا ہے: ’’ مرکزی حکومت ، کشتواڑ اور کرگل میں بادل پھٹنے سے پیدا ہوئی صورت حال پر قریبی نظر رکھے ہوئے ہے۔ متاثرہ علاقوں میں ہر ممکنہ مدد پہنچائی جارہی ہے۔ میں ہر کسی کی حفاظت اور صحت مندی کے لئے دعا گو ہوں۔‘‘
۔۔۔۔۔۔۔۔۔۔۔۔۔۔۔۔۔۔

U-7126
(
محنت اور روزگار کی وزارت
مرکزی بورڈ نے سال 2021-22کے لیےاپنے صارفین کو8.10فیصد شرح سود کی سفارش کی
نئی دہلی۔ 12 مارچ محنت و روزگار اور ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو کی زیر صدارت آزادی کے امرت مہوتسو کے علامتی ہفتہ کے دوران سینٹرل بورڈ آف ٹرسٹی، ای پی ایف کی 230ویں میٹنگ آج گوہاٹی میں منعقد ہوئی۔ محنت و روزگار، پٹرولیم اور قدرتی گیس کے مرکزی وزیر مملکت جناب رامیشور تیلی اس اجلاس کے نائب صدراور محنت و روزگار کے سکریٹری جناب سنیل برتھوال اور سینٹرل پی ایف کمشنر اور ممبر سکریٹری محترمہ نیلم شمی راؤ شریک چیئرمین تھے۔
سینٹرل بورڈ نے مالی سال 2021-22. کے لیے ممبران کے کھاتوں میں جمع ای پی ایف رقم پر 8.10فیصد سالانہ شرح سود سے جمع کرنے کی سفارش کی ۔ شرح سود سرکاری طور پر سرکاری گزٹ میں شائع کی جائے گی جس کے بعد ای پی ایف او اپنے صارفین کے کھاتوں میں شرح سود جمع کرے گا۔
سرمایہ کاری کے حوالے سے قدامت پسندانہ نقطہ نظر کی پیروی کرنے کے باوجود، ای پی ایف او نے پچھلے کئی سالوں میں مسلسل زیادہ منافع حاصل کیا ہے جس نے اسے کم سے کم کریڈٹ رسک کے ساتھ ساتھ مختلف اقتصادی چکروں کے ذریعہ اپنے صارفین کو زیادہ سود فراہم کرنے کے قابل بنایا ہے۔
روایتی طور پر، ای پی ایف او گزشتہ کئی دہائیوں سے طویل مدتی زیادہ منافع والی حصص میں سرمایہ کاری کرنے کی اپنی دانشمندانہ سرمایہ کاری پالیسی کے باعث دیگر دستیاب سرمایہ کاری کے اختیارات کے مقابلے ریٹائرمنٹ کی بچت پر زیادہ شرح سود دینے میں کامیاب رہا ہے ۔ اس نے اس بات کو یقینی بنایا ہے کہ ای پی ایف او کی سرمایہ کاری پر منافع پھر بھی زیادہ ہے جب پچھلے ایک دہائی میں حصص میں مسلسل گراوٹ آ رہی ہے۔
مالی سال 2022 کے لیے، ای پی ایف او نے ایکویٹی میں اپنی کچھ سرمایہ کاری کو ختم کرنے کا فیصلہ کیا اور تجویز کردہ شرح سود پر قرض کی سرمایہ کاری سے حاصل کردہ سود کے ساتھ ساتھ ایکویٹی سرمایہ کاری سے حاصل ہونے والی آمدنی پیدا کی ہے۔ اس نے ای پی ایف او کو اپنے صارفین کو زیادہ منافع فراہم کرنے کے قابل بنایا اور پھر بھی ای پی ایف او کو اضافی رقم کے ساتھ مستقبل میں بھی زیادہ منافع فراہم کرنے کے لیے ایک ذریعہ کے طور پر کام کرنے کی اجازت دی۔ آمدنی کی اس تقسیم کی وجہ سے ای پی ایف اوکی کارپس پر کوئی زیادہ نکاسی کا بوجھ نہیں ہے۔
سی بی ٹی کے ذریعہ ہر سال اعلان کردہ ای پی ایف او کی یقین دہانی کی گئی مقررہ ریٹرن اپروچ کے ساتھ ٹیکس میں رعایت ملنے سے پی ایف اراکین کے لیے بچت کا ایک پرکشش اختیار بناتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2523
(Visitor Counter : 137
وزیراعظم کا دفتر
وزیراعظم نئی دہلی میں آروگیہ منتھن تقریب میں شرکت کریں گے
نئی دہلی،30؍ ستمبر، وزیراعظم جناب نریندر مودی یکم اکتوبر 2019 کو وگیان بھون میں آروگیہ منتھن کی اختتامی تقریب کی صدارت کریں گے۔ آروگیہ منتھن وہ تقریب ہے، جس کا انعقاد نیشنل ہیلتھ اتھارٹی نے آیوشمان بھارت پی ایم-جے اے وائی کے ایک سال مکمل ہونے پر کیا ہے۔
اس موقع پر وزیراعظم آیوشمان بھارت کا ایک نیا موبائل اپلی کیشن لانچ کریں گے۔ وہ اس موقع پر ‘ آیوشمان بھارت اسٹارٹ –اپ گرانڈ چیلنج’ کو بھی لانچ کریں گے اور ایک یادگاری ڈاک ٹکٹ جاری کریں گے۔
وزیراعظم آیوشمان بھارت پی ایم- جے اے وائی کے منتخب استفادہ کنندگان کے ساتھ بات چیت بھی کریں گے۔ وہ پی ایم – جے اے وائی نمائش کا بھی معائنہ کریں گے، جس میں گزشتہ ایک برس کے دوران ا س اسکیم کے سفر کو دکھایا گیا ہے۔
آروگیہ منتھن کا مقصد پی ایم- جے اے وائی کے سبھی اہم متعلقین کو یکجا ہونے کے لئے ایک پلیٹ فارم دستیاب کراناہے تاکہ وہ ایک دوسرے سے ملاقات کر سکیں اور گزشتہ ایک برس کے اندر ا س اسکیم کے نفاذ کی راہ میں جو چیلنجز سامنےآئے ہیں، ان پر تبادلہ خیال کر سکیں اور اس کے نفاذ کے عمل کو بہتر بنانے کےلئے مستقبل کی ر اہوں کے بارے میں ایک نئی سمجھ پیدا کر سکیں۔ اس موقع پرآروگیہ منتھن کی کلیدی سفارشات بھی پیش کی جائیں گی۔
آیوشمان بھارت پی ایم – جے اے وائی کا آغاز وزیراعظم نریندر مودی نے 23 ستمبر 2018 کو کیا تھا۔
م ن ۔م م۔ ک ا
U- 4410
(Visitor Counter : 53
سٹرک ٹرانسپورٹ اور شاہراہوں کی وزارت
کٹرا میں آئی ایم ایس شری ماتا ویشنو دیوی مندر کے زائرین کے سفر تجربے کو بہتر بنانے والا ایک عالمی سطح کا انتہائی جدید پروجیکٹ ہوگا:جناب نتن گڈکری
کشمیر سے کنیا کماری تک کا سفر ہندوستانی شہریوں کے لئے اب خواب نہیں رہے گا:جناب نتن گڈکری
جموں و کشمیر میں ایم او آر ٹی ایچ کے ذریعے 130000کروڑ روپے کے ترقیاتی کام کرائے جارہے ہیں:جناب نتن گڈکری
زائرین کی سہولت کے لئے 5300کروڑ روپے کی لاگت سے امرناتھ مارگ کی تعمیر کی جائے گی:جناب گڈکری
سڑک ٹرانسپورت و قومی شاہراہوں کے مرکزی وزیر جناب نتن گڈکری نے آج کہا کہ کٹرا میں قائم کیا جانے والا انٹر ماڈل اسٹیشن شری ماتا ویشنو دیوی مندر جانے والے زائرین کے سفر تجربے کو بہتربنانے کے لئے تعمیر شدہ ایک عالمی سطح کا انتہائی جدید پروجیکٹ ہوگا۔ جناب گڈکری نے کٹرا میں شری ماتا ویشنو دیوی روحانی ترقیاتی مرکز میں میڈیا سے بات چیت کے دوران یہ بات کہی۔
میڈیا سے بات چیت کے دوران جناب گڈکری نے کہا کہ جموں و کشمیر میں ایم او آر ٹی ایچ کے ذریعے 130000کروڑ روپے کے ترقیاتی کام کرائے جارہے ہیں اور 2014سے اس خطے میں تقریباً 500کلو میٹر کا سڑک نیٹ ورک مکمل ہوچکا ہے۔جناب گڈکری نے یہ بھی بتایا کہ جموں و کشمیر اور لداخ میں 45000کروڑ روپے کی لاگت سے 41اہم سرنگوں کی تعمیر ہورہی ہے۔ جناب گڈکری نے یہ بھی مطلع کیا کہ مرکز کے زیر انتظام خطے میں 5000کروڑ روپے کی لاگت سے 18عدد روپ ویز بھی تعمیر کئے جائیں گے۔
وزیر موصوف نے یہ بھی بتایا کہ جموں اور شری نگر کے درمیان سفر کے لئے 35000کروڑ روپے کی لاگت سے تین راہداریاں بھی تعمیر کی جارہی ہیں، جو پہلے کے 320کلومیٹر کے فاصلے کو 70کلو میٹر کم کردیں گی اور سفر کا وقت بھی 10گھنٹے سے کم ہوکر 4 سے 5گھنٹے کا رہ جائے گا۔
وزیر موصوف نے یہ بھی اعلان کیا کہ پہل گام میں مقدس امرناتھ غار کی طرف جانے والے 110 کلومیٹر طویل امرناتھ مارگ کو تقریباً 5300کروڑ روپے کی لاگت سے تعمیر کیا جائے گا، اس سے امرناتھ تیرتھ کو جانے والے زائرین کو بے پناہ سہولت ملے گی۔
جناب گڈکری نے کہا کہ ملک بھرمیں ہر ریاست اور مرکز کے زیر انتظام ریاست میں انتہائی جدید نوعیت کے سڑک نیٹ ورک کی ترقی کے ساتھ کشمیر سے کنیا کماری تک کا سفر ہندوستان کے شہریوں کے لئے اب خواب نہیں رہے گا۔
ڈاکٹر جتندر سنگھ نے جو میڈیا سے بات چیت کے دوران وہاں موجود تھے ، کہا کہ بنیہال، رام بن ہائی وے اسٹریچ لیونڈرکی زراعت کا مرکز بن جائے گا، جس سے ایگری –ٹیک اسٹارٹ- اَپس کو بڑھاوا ملے گا۔
اس موقع پر جو دیگر شخصیتیں موجود تھیں ، ان میں ایم او آر ٹی ایچ کے وزیر مملکت ڈاکٹر وی کے سنگھ، جموں و کشمیر کے لیفٹیننٹ گورنر جناب منوج سنہا اور ایم او آر ٹی ایچ کی سیکریٹری الکا اُپادھیائے شامل ہیں۔
کامرس اور صنعت کی وزارتہ
جناب پیوش گوئل نے کہا کہ مشاورتی اور صلاحیت سازی سے متعلق خدمات کی توسیع کے لئے اپنی طاقت کا فائدہ اٹھائے این پی سی
قومی پیداواریت کونسل کی آن لائن جائزہ میٹنگ
نئی دہلی، 2/مئی 2020 ۔ تجارت و صنعت کے مرکزی وزیر جناب پیوش گوئل نے آج ڈی پی آئی آئی ٹی کے خودمختار ادارے قومی پیداواریت کونسل  کی آن لائن جائزہ میٹنگ لی۔ تجارت و صنعت کے وزیر مملکت جناب سوم پرکاش اور ڈی پی آئی آئی ٹی کے دیگر سینئر افسر اس میٹنگ میں موجود رہے۔
جناب گوئل نے اعتراف کیا کہ 1958 میں قائم قومی پیداواریت کونسل، توانائی، ماحولیات، تجارتی طریقہ کار اور پیداواریت میں بہتری لانے کے شعبے میں مشاورتی اور صلاحیت سازی سے متعلق ماہرانہ خدمات انجام دیتی رہی ہے۔ انھوں نے کہا کہ اس کی صلاحیت سے اور زیادہ فائدہ اٹھایا جاسکتا ہے اور وہ حکومت، سرکاری کے ساتھ ساتھ نجی شعبوں میں سرگرم صنعتوں، ایس ایم ایز اور دیگر اداروں کے ساتھ اور قریب سے جڑکر کام کرسکتی ہے۔
مرکزی وزیر نے کہا کہ ایم ایس ایم ای شعبے میں لین مینوفیکچرنگ یعنی ایسا نظام جس میں پیداوار زیادہ اور بربادی کم ہوتی ہے، کے نفاذ میں این پی سی کے کامیاب تجربات کو زیادہ سے زیادہ ایم ایس ایم ای کو فائدہ پہنچانے کے لئے منصوبوں کی توسیع میں فائدہ اٹھانے کی ضرورت ہے۔ اسی طرح ندی اور سمندری ماحولیاتی نظام میں پلاسٹک کے کچرے پر حال ہی میں ہوئے تجزیاتی مطالعے کا ہندوستان کو پلاسٹک کے پاک بنانے کے مقصد سے دوسرے شہروں تک وسعت دیئے جانے کی ضرورت ہے۔ یہ بھی فیصلہ کیا گیا کہ زیادہ صلاحیت سازی کے مقصد سے ’’بوائلر سرٹیفکیشن کے لئے باصلاحیت لوگوں کو ٹریننگ اور سرٹیفکیشن‘‘ کی موجودہ اسکیم کا جائزہ لیے جانے کی ضرورت ہے۔ مرکزی وزیر نے این پی سی سے مشاورتی اور صلاحیت سازی سے متعلق خدمات کی سرکاری اور نجی شعبے تک توسیع کرکے 2024 تک اپنا محصول 300 کروڑ روپئے تک پہنچانے کی اپیل کی۔
تجارت و صنعت کی وزارت کے دفاتر کے درمیان زیادہ تال میل پیدا کرنے کے سلسلے میں مشورہ دیا گیا کہ سبھی دفاتر کو ایک ہی شہر میں قائم کیا جانا چاہئے۔ اپنی خواہش کا اظہار کرتے ہوئے مرکزی وزیر نے کہا کہ این پی سی کو آٹومیٹک ٹرانسفر اور پوسٹنگ نظام کے دہلی پولیس ماڈل کو ریلوے سمیت دیگر سرکاری اداروں میں نافذ کیا جانا چاہئے۔ اس ماڈل کو این پی سی کے ذریعے ہی فروغ دیا گیا تھا۔ انھوں نے اس بات پر بھی زور دیا کہ این پی سی، انڈین ریلویز کو اپنی خدمات دے سکتی ہے، جو ملک کا سب سے بڑا آجر  ہے۔
وزارت آیوش
آیوش کی وزارت سووا رِگپا پر دو روزہ ورکشاپ کا انعقاد کرے گی
نئی دہلی، 19/مئی 2022 ۔ آیوش کی وزارت کے تحت نیشنل انسٹی ٹیوٹ آف سووا-رگپا، لیہہ، نامگیال انسٹی ٹیوٹ آف تبتولوجی ، سکم کے تعاون سے، 20 اور 21 مئی 2022 کو شمال مشرقی ریاستوں کے سووا-رگپا پریکٹیشنرز کے لیے سووا-رگپا پر دو روزہ قومی ورکشاپ کا انعقاد کررہا ہے۔
ورکشاپ کا باضابطہ افتتاح 21 مئی 2022 کو منان کیندر، گینگٹوک میں مہمان خصوصی سکم کے گورنر جناب گنگا پرساد، مہمان اعزازی سکم کے وزیر اعلیٰ جناب پریم سنگ تمانگ اور آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال، خصوصی مہمان آیوش اور ڈبلیو سی ڈی کے وزیر مملکت ڈاکٹر منجاپرا مہندر بھائی کالو بھائی، اور سکم حکومت کے صحت و کنبہ بہبود کے وزیر جناب ایم کے شرما کی موجودگی میں کیا جائے گا۔
یہ پہلی بار ہے کہ گینگٹوک میں اس طرح کی تقریب کا انعقاد کیا جا رہا ہے، جس میں مرکزی وزیر اور آیوش کے وزیر مملکت کے ساتھ آیوش کی وزارت کے سینئر افسران اس تقریب میں شرکت کررہے ہیں، جس سے نہ صرف شمال مشرق کی ریاستوں میں سووا- رگپا نظام طب کے تحفظ اور فروغ کے عمل میں مدد ملے گی، بلکہ اسکالرز، پریکٹیشنرز، محققین اور مختلف اداروں کے طلباء کو معیار کاری کے لیے اس عظیم طبی نظام کی میراث کو آگے بڑھانے کے لیے ایک پلیٹ فارم دستیاب ہوگا۔ اس ورکشاپ میں شمال مشرقی ریاستوں کے ساتھ ساتھ پورے بھارت سے روایتی سووو – رگپا پریکٹیشنرز شرکت کریں گے۔
سووا – رگپا، نظام طب سب سے قدیم اور عمدہ طریقے سے دستاویز بند طبی رویات میں سے ایک ہے، جس کی 2500 سالوں سے زیادہ کی تاریخ ہے۔ اسے اَمچی کے نام سے بھی جانا جاتا ہے اور اس کی پریکٹس لداخ، ہماچل پردیش، اروناچل پردیش، سکم اور دارجلنگ میں کی جاتی ہے۔
امور صارفین، خوراک اور عوامی تقسیم کی وزارت
صارفین کے حقوق کے دن کے موقعے پر جناب پیوش گوئل نے صارفین سے کہا کہ وہ اعلیٰ کوالیٹی کی مصنوعات کا مطالبہ کریں تاکہ بھارت اشیاء اور خدمات میں ایک عالمی رہنما بن سکیں
صارفین کے مفادات کا ہر قیمت پر تحفظ کیا جانا چاہیے، لیکن چھوٹے تاجروں اور تاجروں کو ہراساں کرنے کے لیے قانون کا غلط استعمال نہیں ہونا چاہیے : جناب گویل
جناب گویل نے قانونی پیمائش سے متعلق قانون کی بعض شقوں کو مجرمانہ قرار دینے کے لیے اتفاق رائے کی ضرورت پر زور دیا
جناب گویل نے صارفین کے حقوق کو نفاذ کرنے اور فروخت کنندگان کو قواعد کی خلاف ورزی پر سزا دینے کے لیے محکمہ کی کوششوں کی تعریف کی
نئی دہلی، 15 مارچ 2022:صارفین کے امور ، خوراک اور نظام عامہ ، کپڑے کی صنعتوں اور کامرس و صنعت کے مرکزی وزیر جناب پیوش گویل نے کہا ہے کہ صارفین کے مفادات کا تحفظ کرنے اور اعلیٰ کوالیٹی کی اشیاء و خدمات کی حوصلہ افزائی کرنے کے لیے قوانین کا موثر نفاذ ضروری ہے۔ لیکن قانونی شقوں کا چھوٹے تاجروں اور کاروباریوں کو حراساں کرنے کے لیے استعمال نہیں کیا جانا چاہیے۔
صارفین کے حقوق کے عالمی دن کے موقعے پر ’’فیئر ڈیجیٹل فائنانس‘‘ کے سلسلے میں ایک روز ہ تقریب سے خطاب کرتے ہوئے جناب گویل نے چھوٹے تاجروں کی حالت کا خاص طور پر ذکر کیا اور کہا ’’چھوٹے تاجروں اور چھوٹے کاروباریوں کو قانون کے نام پر ہراساں کیا جانا ضروری ہے۔ ‘‘
وزیر موصوف نے اپنے افتتاحی اجلاس میں اس معاملے پر خاص طور پر بات کی کہ قانونی پیمائش سے متعلق قانون کی کچھ شقوں کی مجرمانہ نوعیت ختم کیے جانے کی ضرورت ہے ۔انہوں نے صارفین کے مفادات اور حقوق کی حفاظت کے لیے مختلف حکام کی طرف سے کیے گئے اقدامات کو سراہا۔ البتہ انہوں نے سبھی متعلقہ فریقوں سے بھی زور دے کر کہا کہ وہ قانون کی ان شقوں کو غیر مجرمانہ نوعیت دینے کے معاملے پر مذاکرات کریں۔
جناب گویل نے اپنے افتتاحی خطبے میں اِس ضرورت سے متعلق معاملے کو اجاگر کیا کہ قانونی پیمانوں سے متعلق قانون کی کچھ شقوں کو غیر مجرمانہ نوعیت دی جائے ۔
صارفین کے امور خوراک و تقسیم عامہ ، ماحولیات ، جنگلات اور آب و ہوا میں تبدیلی کے وزیر مملکت جناب اشونی کمار چوبے ، صارفین کے امور خوراک و تقسیم عامہ کی وزیر مملکت محترمہ سادھوی نرنجن جیوتی ، صارفین کے تنازعات کے نمٹارے کے قومی کمیشن کے صدر جناب جسٹس آر کے اگروال ، انفوسیس کے نان ایگزیکٹیو چیئرمین جناب نندن نیلےکانی اور دیگر شخصیتوں نے بھی اس تقریب میں شرکت کی ۔
جناب گویل نے کہا کہ تقریباً 90000 لوگوں کے خلاف پہلی بار قانونی پیمائش سے متعلق قانون 2009 کی بعض شقوں کے تحت مقدمہ درج کیا گیا تھا اور ان میں سے تقریباً 90 فیصد مقدمات قانونی پیمائش سے متعلق قانونکی شقوں 33، 36  اور 25 کی تین دفعہ کے تحت مقدمہ درج کیا گیا تھا، جس میں پیمائش کے لیے غیر تصدیق شدہ وزن کے استعمال، غیر معیاری مصنوعات کی فروخت اور غیر معیاری وزن اور پیمائش کے استعمال پر جرمانے سے متعلق ہے۔
سٹرک ٹرانسپورٹ اور شاہراہوں کی وزارت
جناب گڈکری نے تحقیق و ترقی پر زور دیا اور الیکٹرک وہیکلز کے لئے متبادل بیٹری ٹیکنا لوجی میں منتقلی پر زور دیا
نئی دلّی ، 28 جنوری / بجلی کی گاڑیوں میں نئی مقبولیت کے ساتھ ایم ایس ایم ای اور سڑک ٹرانسپورٹ اور شاہراہوں کے مرکزی وزیر جناب نتن گڈکری نے بیٹری اور بجلی کی نئی ٹیکنا لوجی تیار کرنے میں پہل کرنے کی ضرورت پر زور دیا ہے ۔
اس بات کو اجاگر کرتے ہوئے کہ ہمیں سر دست لیتھیم کے اسٹریٹیجک ریزرو پر کنٹرول کرنے کا چیلنج در پیش ہے ، جسے دوبارہ چارج ہونے والی بیٹریوں کو تیار کرنے میں لیتھیم – آیون میں استعمال کیا جاتا ہے ، جو کہ گاڑیوں میں لگائی جاتی ہیں ، وزیر موصوف نے الیکٹرک گاڑیوں کے سیکٹر پر زور دیا کہ وہ آنے والے برسوں میں مکمل طور پر ملک میں تیار کردہ بیٹری کی ٹیکنا لوجی کی جانب منتقل ہوں ۔ ان میں آر اینڈ ڈی میں میٹل – ایئر، میٹل – آیون اور دیگر ٹیکنا لوجی شامل ہو سکتی ہیں ۔
ٹرانسپورٹ کے سیکٹر میں آتم نربھر بھارت کے ہدف کو حاصل کرنے کی ضرورت کو اجاگر کرتے ہوئے ، جناب نتن گڈکری نے کہا کہ آنے والے برسوں کو ہمارے گرانقدر اداروں  ، صنعت ، سائنس دانوں ، انجینئروں اور حکومت کی مدد سے متبادل بیٹری ٹیکنا لوجی کے لئے مسلسل تحقیق و ترقی کے لئے وقف کردینے کی ضرورت ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 908
(Visitor Counter : 185
وزارت دفاع
ملک کی سکیورٹی کو مضبوط کرنے سے متعلق اقدام
رکشاراجیہ منتری جناب اجے بھٹ نے آج لوک سبھا میں جناب رتن لال کٹاریہ کے سوال کا تحریری جواب دیتے ہوئے درج ذیل معلومات فراہم کیں :
ملک کی سکیورٹی کو مضبوط کرنے کے لئے حکومت کی جانب سے وقتاً فوقتاً متعدد قدم اٹھائے جاتے ہیں۔ اسی سلسلے میں دسمبر 2019 میں چیف آف ڈیفنس اسٹاف  کا عہدہ تشکیل دیا گیا تھا۔ سی ڈی ایس کو انٹیگریٹیڈ تھیئٹر کمانڈ کی تشکیل سمیت مسلح افواج میں ارتباط اور اتحاد بنائےرکھنے کی ذمہ داری سونپی گئی ہے۔ سی ڈی ایس کو چیفس آف اسٹاف کمیٹی کا مستقل چیئرمین بھی بنایا گیا ہے۔ بری فوج ، فضائیہ اور بحریہ سے متعلق معاملوں اور تینوں مسلح افواج کے درمیان اتحاد کی نگرانی کے لئے ایک علیحدہ محکمہ برائے ملٹری امور  بنایا گیا ہے۔
اس کے علاوہ مسلح افواج کو جدید اسلحوں اور آلات سے لیس کرنے کے لئے وقتاً فوقتاًفوجی آلات اور اسلحوں کی تجدید، جدیدکاری اور رکھ رکھاؤ کے قدم اٹھائے جاتے ہیں اور خریداری کے متعدد التزامات  کے تحت خریداری کی جاتی ہے۔ اس کے علاوہ سروس ہیڈکوارٹرس کو ناگہانی حالات میں اپنے کام کاج کی صلاحیتوں کو بڑھانے کے لئے خریداری کے خصوصی اختیارات دیئے جاتے ہیں۔
حکومت نے دیسی ڈیزائن تیار کرنے ، ملک میں دفاعی آلات بنانے اور ملک میں ٹکنالوجی تیار کرنے یا انہیں منتقل کرنے کے لئے کئی پالیسیاں بھی بنائی ہیں اور اصلاحات کئے ہیں ۔
مذکورہ بالااقدام کے علاوہ متعلقہ شعبوں میں بڑھتے ہوئے خطرات سے نمٹنے کے لئے مسلح افواج کا اسپیشل آپریشنز ڈویژن ، ڈیفنس سائبر ایجنسی اور ڈیفنس اسپیس ایجنسی جیسی مخصوص ایجنسیاں بھی بنائی گئی ہیں۔
حکومت کے ذریعہ ملک کے اندر سیکورٹی کے ڈھانچے کو مضبوط کرنے کے لئے بھی کئی قدم اٹھائے گئے ہیں جیسے کہ غیرقانونی سرگرمیوں کی روک تھام کا قانون ، 1967 میں ترمیم کرکے قانونی فریم ورک کو مضبوط کرنا ؛قومی تفتیشی ایجنسی قانون ،2008 ؛آرمس ایکٹ ،1959؛ پولیس اور مرکزی مسلح پولیس دستہ  کی تجدید ؛ سرحدی اور ساحلی علاقوں کی سکیورٹی کو مضبوط کرنا ؛ ملٹی ایجنسی سنٹر  کو مضبوط کرنا اور متعدد فورم میں معلومات اور انٹلی جنس کا تبادلہ ۔
پیٹرولیم اور قدرتی گیس کی وزارت
بین الاقوامی مارکیٹ سے خام تیل کی خریداری
نئی دہلی،21؍ستمبر،بین الاقوامی مارکیٹ میں خام تیل کی کم قیمتوں کا فائدہ اٹھاتے ہوئے بھارت نے اپریل سے مئی 2020 کے دوران 16.71 ملین بیرلس  خام خریدا ،اور وشاکھا پٹنم، مینگلور اور پڈور میں تشکیل دیئے گئے تینوں اہم پیٹرولیم ذخائر کو بھر لیا۔ خام تیل کی خریداری کی اوسط لاگت فی بیرل 19 ڈالر ہے، جبکہ جنوری 2020 میں یہ لاگت 60 امریکی ڈالر فی بیرل تھی۔ لہذا اس طرح 685.11 ، ملین ڈالر کی بچت ہوئی جو روپے کے بقدر 5069 کروڑ روپے ہے۔
پیٹرول اور ڈیزل کی قیمتیں حکومت نے 26 جون 2010 اور 19 اکتوبر 2014 سے مارکیٹ کے مطابق بالترتیب طے کی ہوئی ہیں، تبھی سے سرکاری شعبے کی تیل مارکیٹنگ کمپنیاں او ایم سی بین الاقوامی مصنوعات کی قیمتوں اور دیگر مارکیٹ حالات کے مطابق پیٹرول اور ڈیزل کی قیمتوں کے بارے میں مناسب فیصلہ کرتی ہیں۔ تیل مارکیٹنگ کمپنیاں انٹرنیشنل مصنوعات کی قیمتوں، زر مبادلہ کی شرح، ٹیکس ڈھانچے، اندرون ملک مال بھاڑے اور لاگت کے دیگر عناصر سمیت مختلف پہلوؤں پر غور کرنے کے بعد خردہ فروخت کی قیمت کے بارے میں کوئی فیصلہ کرتی ہیں۔
پیٹرول اور ڈیزل کی قیمتیں مارکیٹ طے کرتی ہے اور مارکیٹ کے رجحانات کے مطابق ان میں اضافہ یا تخفیف کرتی ہے۔ تھوک قیمتوں کے انڈیکس ڈبلیو ٹی آئی میں پیٹرول اور ڈیزل کا حصہ بالترتیب 1.60 فیصد اور 3.10 فیصد ہے۔
یہ معلومات پیٹرولیم وقدرتی گیس کے مرکزی وزیر جناب دھرمندر پردھان نے آج راجیہ سبھا میں ایک تحریری جواب میں فراہم کی۔
۰۰۰۰۰۰۰۰


U-5676
(Visitor Counter : 362